b'\n_START_ARTICLE_\nArmata de Eliberare din Kosovo\n_START_SECTION_\nIstorie\n_START_PARAGRAPH_\n\xc3\x8en februarie 1996, U\xc3\x87K a \xc3\xaentreprins o serie de atacuri \xc3\xaempotriva obiectivelor s\xc3\xa2rbe, incluz\xc3\xa2nd poli\xc8\x9bia s\xc3\xa2rb\xc4\x83, birouri guvernamentale \xc8\x99i locuin\xc8\x9be ale civililor s\xc3\xa2rbi din vestul provinciei Kosovo. Autorit\xc4\x83\xc8\x9bile s\xc3\xa2rbe au denun\xc8\x9bat U\xc3\x87K ca fiind o organiza\xc8\x9bie terorist\xc4\x83, iar num\xc4\x83rul for\xc8\x9belor de securitate \xc3\xaen regiune a fost \xc3\xaent\xc4\x83rit.\n_START_SECTION_\nVoluntari externi\n_START_PARAGRAPH_\nU\xc3\x87K a primit voluntari din \xc8\x9b\xc4\x83ri precum Suedia, Belgia, Regatul Unit, Germania, SUA, \xc8\x99i Fran\xc8\x9ba. 30-40 de voluntari din partea Asocia\xc8\x9biei Interna\xc8\x9bionale de Voluntari a For\xc8\x9belor Croate au participat de asemenea la antrenamente trupelor U\xc3\x87K._NEWLINE_De obicei U\xc3\x87K \xc3\xae\xc8\x99i r\xc4\x83spl\xc4\x83tea voluntarii interna\xc8\x9bionali cu un pasaj acas\xc4\x83, ca gest de mul\xc8\x9bumire.\n_START_SECTION_\nUrm\xc4\x83rile (dup\xc4\x83 1999)\n_START_PARAGRAPH_\nDup\xc4\x83 r\xc4\x83zboi, organiza\xc8\x9bia U\xc3\x87K a fost transformat\xc4\x83 \xc3\xaen Corpurile de Protec\xc8\x9bie ale Kosovo, lucr\xc3\xa2nd al\xc4\x83turi de for\xc8\x9bele de patrulare NATO din provincie. Succesiunea armatei U\xc3\x87K r\xc4\x83m\xc3\xa2ne puternic\xc4\x83 \xc3\xaen Kosovo. Fo\xc8\x99tii membri joac\xc4\x83 un rol important \xc3\xaen politica kosovar\xc4\x83._NEWLINE_Fostul lider politic al organiza\xc8\x9biei, Hashim Tha\xc3\xa7i, este \xc3\xaen prezent pre\xc8\x99edintele Partidului Democrat din Kosovo \xc8\x99i prim-ministrul provinciei din ianuarie 2008._NEWLINE_Fostul lider militar al organiza\xc8\x9biei, Agim \xc3\x87eku a fost prim-ministru dup\xc4\x83 sf\xc3\xa2r\xc8\x99itul r\xc4\x83zboiului. Aceast\xc4\x83 mi\xc8\x99care a determinat multe contradic\xc8\x9bii \xc3\xaen Serbia, deoarece Belgradul l-a considerat un criminal de r\xc4\x83zboi, cu toate acestea tribunalul de la Haga l-a condamnat ._NEWLINE_Ramush Haradinaj, fost comandant UCK, a lucrat ca prim-ministru al provinciei pentru o perioad\xc4\x83 scurt\xc4\x83 de timp, \xc3\xaenainte ca acesta s\xc4\x83 plece de bun\xc4\x83voie la Tribunalul Penal Interna\xc8\x9bional pentru fosta Iugoslavie la Haga pentru a fi judecat pentru crimele sale din r\xc4\x83zboi, \xc8\x99i achitat de orice acuza\xc8\x9bie._NEWLINE_Fatmir Limaj, un fost comandant cu grad \xc3\xaenalt al UCK, a fost de asemenea \xc8\x99i el la tribunalul del Haga \xc8\x99i achitat de orice acuza\xc8\x9bie \xc3\xaen noiembrie 2005 . \xc3\x8en prezent este ministru al transporturilor \xc8\x99i comunica\xc8\x9biilor._NEWLINE_Hajredin Bala, un fost gardian al prizonierilor UCK a fost condamnat la 30 noiembrie 2005, la 13 ani de \xc3\xaenchisoare pentru neglijarea a trei prizonieri, la tab\xc4\x83ra de \xc3\xaenchisoare din Llapushnik, rolul s\xc4\x83u personal pentru "\xc3\xaentre\xc8\x9binerea \xc8\x99i punerea \xc3\xaen aplicare a condi\xc8\x9biilor inumane" a taberei, sprijinirea de tortur\xc4\x83 a unui prizonier, precum \xc8\x99i participarea la omor\xc3\xa2rea a nou\xc4\x83 prizonieri din lag\xc4\x83rul de la care au fost lua\xc8\x9bi \xc8\x99i du\xc8\x99i pe mun\xc8\x9bii Berisha \xc8\x99i uci\xc8\x99i pe 25 sau 26 iulie 1998. Bala a f\xc4\x83cut apel pentru sentin\xc8\x9b\xc4\x83 iar apelul este \xc3\xaen continuare \xc3\xaen a\xc8\x99teptare.'